钦定古今图书集成/理学汇编/学行典/第197卷 > 张福
## 钦定古今图书集成/理学汇编/学行典/第197卷 > 张福

按《宁波府志》：“张福，字百顺，慈谿人。唐孝子张无择之
后。早丧母，左右无方，以养父志。祖母刘病卧数年，以
父老代为奉养，盥洗保抱，厕牏滫瀡，皆躬亲之。素贫
授徒，以文章名节自壮，乐勤甘苦，若其性然。处师席，
抗颜正范，为诸生倡，所得修馈，悉奉其亲，兼抚二弟，
一钱不入私室。登正德三年进士第，明年，卒于京。有”
司以“孝闻”，配享无择庙中。